IMISLab/GreekWikipedia huggingface dataset:
Η Μεταμόρφωση

Η ταινία με τίτλο Η Μεταμόρφωση είναι ιταλικής παραγωγής, έτους 1988, διάρκειας 88 λεπτών (Πρωτότυπος Ιταλικός τίτλος: Un delitto poco comune, Αγγλικοί τίτλοι: Off Balance, Phantom Of Death).

 Ο Ρόμπερτ Ντομίνιτσι είναι νέος, όμορφος, πλούσιος και ένας επιτυχημένος πιανίστας διεθνούς φήμης. Κι ενώ όλα κυλούν ομαλά στη ζωή του, διαπιστώνει έντρομος ότι πάσχει από μια σπάνια ασθένεια, η οποία τον κάνει να γερνάει με τρομακτική ταχύτητα. Το γεγονός αυτό ξυπνάει μέσα του βίαια ένστικτα, με αποτέλεσμα να γίνει κατά συρροή μανιακός δολοφόνος. Έτσι ξεκινά μεταξύ αυτού και τη αστυνομίας ένα κυνηγητό σαν την γάτα με το ποντίκι… Πρωταγωνιστούν: Michael York, Έντβιτζε Φένεκ, Donald Pleasence, Mapi Galán, Fabio Sartor Σενάριο: Gianfranco Clerici, Vincenzo Mannino, Gigliola Battaglini Σκηνοθεσία: Ruggero Deodato Η Μεταμόρφωση στην IMDb
Συμπόσιο Γυναικών

Το Συμπόσιο Γυναικών είναι θέμα που συναντάται σε αγγειογραφίες αττικών εργαστηρίων. Οι απεικονιζόμενες γυναίκες εικονίζονται σε χαρακτηριστικές περιστάσεις ανδρικών ρόλων. Για παράδειγμα τρώνε με το σώμα τους γυμνό, παίζουν μουσικά όργανα, ή διασκεδάζουν την ώρα τους με κότταβο, και γενικά φέρονται με φυσικό τρόπο, σε περιστάσεις στις οποίες συνήθως απεικονίζονται άνδρες.

 Gloria Ferrari, Figures of Speech: Men and Maidens in Ancient Greece (Chicago: University of Chicago Press, 2002) p. 19-20 and note 56 M. F. Kilmer, Greek Erotica on Attic Red-Figure Vases (London, 1993) p. 146 Leslie Kurke, Coins, Bodies, Games, and Gold: The Politics of Meaning in Archaic Greece (Princeton: Princeton University Press, 1999) pp. 205-207 I. Peschel, Die Hetare bei Symposium und Komos in der attisch rotfigurigen Malerei des 6.-4. Jhs. v.Chr.. Frankfurt, 1987
Γέρνι Ποτότσνικ

Ο Γέρνι Ποτότσνικ (Jernej Potocnik , γεννημένος στις 26 Οκτωβρίου 1981) είναι Σλοβένος επαγγελματίας πρώην διεθνής πετοσφαιριστής. Έχει ύψος 1.97 μ. και αγωνίζεται στη θέση του ακραίου.

 Ο Γέρνι Ποτόσνικ έκανε τα πρώτα του βήματα στο χώρο της πετοσφαίρισης στις ακαδημίες της ACH Βόλεϊ, ομάδα της Σλοβενίας. Στην ομάδα της ACH Βόλεϊ παρέμεινε μέχρι το 2006 έχοντας καταφέρει να κατακτήσει δύο εγχώρια πρωταθλήματα το 2005 και το 2006. Το 2006 ταξίδεψε στην Αυστρία για λογαριασμό της Ποσοχιλίνικα, στην οποία παρέμεινε για μία μόνο αγωνιστική σεζόν. Το 2007 επέστρεψε στη Σλοβενία και παρέμεινε για τέσσερα χρόνια αγωνιζόμενος αρχικά στην Κάλσιτ Καμίνικ (2007-08), έπειτα στην Σάλονιτ Ανόβο (2008-10) και τέλος στην Ούκο Κρόπα (2010-11). Επόμενος προορισμός του Ποτόσνικ ήταν ο Παμβοχαϊκός, με τον οποίο υπέγραψε επαγγελματικό συμβόλαιο συνεργασίας το 2011. Ένα χρόνο αργότερα μετεγγράφη στον Ολυμπιακό στον οποίο παρέμεινε για μία αγωνιστική σεζόν έχοντας καταφέρει να κατακτήσει το πρωτάθλημα (2013) αλλά και το κύπελλο Ελλάδας (2013). Την αγωνιστική περίοδο 2013-14 αγωνίστηκε με τα χρώματα του Π.Α.Ο.Κ. Θεσσαλονίκης ενώ το καλοκαίρι του 2014 επέστρεψε στον Παμβοχαϊκό. Από το 2015 αγωνίζεται με την ομάδα της Ζιρόβνιτσα. Ο Γέρνι Ποτόσνικ ήταν διεθνής με την εθνική ομάδα πετοσφαίρισης της Σλοβενίας, με την οποία έχει πραγματοποιήσει 30 συμμετοχές. 2 Πρωταθλήματα Σλοβενίας: 2005, 2006 1 Πρωτάθλημα Ελλάδας: 2013 1 Κύπελλο Ελλάδας: 2013 Το βιογραφικό του Ποτόσνικ Γέρνι Ποτότσνικ
Κάστρο Λίχτενμπεργκ

Το κάστρο του Λίχτενμπεργκ είναι το μεγαλύτερο και το πιο άρτιο κάστρο στη Γερμανία και βρίσκεται κοντά στο κάστρο του Ταλίχτενμπεργκ (Thallichtenberg) στο κρατίδιο της Ρηνανίας-Παλατινάτου.

 Το κάστρο χτίστηκε το 1200 μ.Χ. περίπου και αποτέλεσε έδρα των Κομήτων του Φέλντεντς (Veldenz) και των Δουκών του Παλατινάτου-Τσβάιμπρυκεν (Pfalz-Zweibrücken) πριν αποτελέσει έδρα για τους Πρίγκιπες του Λίχτενμπεργκ. Από την ανέγερσή του μέχρι σήμερα το κάστρο δεν έπαθε ουδεμία καταστροφή παρ' όλους τους πολέμους που διεξήγαγε η Γερμανία, αλλά και της μεγάλης πυρκαγιάς που προκλήθηκε στο κάστρο στις 26 Οκτωβρίου του 1799, οπότε και το εγκατέλειψε η τελευταία δυναστεία. Τέλος από το 1816 παραχωρήθηκε στην Πρωσία και στον Δούκα Ερνέστο Α΄ της Σαξωνίας-Κοβούργου κατόπιν αποφάσεως του Συνεδρίου της Βιέννης. Από το 1895 το Κάστρο είναι ανοιχτό στο κοινό για διάφορες εκδηλώσεις έναντι αδρού αντιτίμου. Hansjürgen Hilgert: Ami, bleib hier – Die Baumholderstory; Deutschland, 2007 D Alexander Thon (Hrsg.): Wie Schwalbennester an den Felsen geklebt. Burgen in der Nordpfalz. 1. Aufl. Schnell + Steiner, Regensburg 2005, S. 94–99, ISBN 3-7954-1674-4. Pfälzisches Burgenlexikon (Beiträge zur pfälzischen Geschichte 12.3), Bd.3: I-N, hrsg. Jürgen Keddigkeit, Ulrich Burkhart u. Rolf Übel, Kaiserslautern 2005, ISBN 3-927754-51-4 (formal falsche ISBN)
Γουίλιαμ Ρίγκαλ

Ο Ντάρεν Κένεθ Μάθιους (Darren Kenneth Matthews, 10 Μαΐου 1968) είναι Άγγλος παλαιστής, σχολιαστής αγώνων και συγγραφέας. Είναι περισσότερο γνωστός με το ψευδώνυμο που χρησιμοποιεί στα ρινγκ, Γουίλιαμ Ρίγκαλ. Αυτή την περίοδο έχει συμβόλαιο με την εταιρεία WWE και είναι σχολιαστής στο τηλεοπτικό πρόγραμμα WWE NXT.

 Η καριέρα του Γουίλιαμ Ρίγκαλ ξεκίνησε το καλοκαίρι του 1983 στην Αγγλία, όπου έγινε ιδιαίτερα γνωστός και ήταν από τους καλύτερους παλαιστές της πατρίδας του. Το 1992 αποφασίσει να μετακινηθεί στις Ηνωμένες Πολιτείες για χάρη του World Championship Wrestling. Έμεινε εκεί έως το 1998, όταν μεταγράφηκε για έναν χρόνο στο World Wrestling Federation. Το 1999 επέστρεψε, για να αποχωρήσει εκ νέου το 2000, και να υπογράψει ξανά στο World Wrestling Federation (μετέπειτα ονομάστηκε WWE). Στο WWE κυρίως είχε πολλές διακρίσεις και αρμοδιότητες εκτός ρινγκ, αφού ήταν ένας ανώτερος υπάλληλος. Έγινε Γενικός Διευθυντής στο WWE Raw και Οργανωτής αγώνων στο WWE NXT. Όσον αφορά τους τίτλους, ποτέ δεν κατέκτησε κάποιο Παγκόσμιο Πρωτάθλημα. Κατέκτησε παρ'όλα αυτά παραπάνω από εξήντα άλλους τίτλους στην τριαντάχρονη καριέρα του, όπως το Διηπειρωτικό Πρωτάθλημα WWE, που είναι το σημαντικότερο. Τέλος, έχει νικήσει μια φορά στο τουρνουά του WWE, King of the Ring το 2008. Ο Ρίγκαλ εκπαίδευσε αρκετούς παλαιστές, ανάμεσα στους Σι Εμ Πανκ, Ντάνιελ Μπράιαν και Σαμόα Τζο. Ο Μάθιους είναι παντρεμένος από το 1986 με την Κριστίνα Μπεντόους και έχουν μαζί τρία παιδιά, τον Ντάνιελ, τον Ντέιν και τον Μπέιλι. Έχει καταπολεμήσει με επιτυχία, μικροεθισμούς σε αλκοόλ, κάνναβη και αναβολικά. Προφίλ στο WWE.com Προφίλ στο OWoW.com Προφίλ στο IMDb.com
Grand Theft Auto Advance

To Grand Theft Auto: Advance είναι βιντεοπαιχνίδι περιπέτειας δράσης το οποίο κυκλοφόρησε το 2004 για το Game Boy Advance. Τα γραφικά του προέρχονται από τα πρώτα παιχνίδια της σειράς, συγκεκριμένα από το Grand Theft Auto και το Grand Theft Auto 2. Το παιχνίδι ανήκει στην γενιά του Grand Theft Auto III.

 Το παιχνίδι τοποθετείται στην πόλη της Liberty City, η οποία βασίζεται στην πόκη με το ίδιο όνομα του Grand Theft Auto III. Ωστόσο, ο χάρτης της πόλης είναι μεγαλύτερος κατά 80% από αυτόν του GTA III. Στο παιχνίδι, υπάρχουν τρία μεγάλα νησιά όπως και στο GTA III. Πέρα από αυτά τα στοιχεία, τα δύο παιχνίδια έχουν μικρές διαφορές. Στο Αεροδρόμιο Francis δεν υπάρχουν αερογραμμικές γραμμές, ενώ τα τραίνα και τα τούνελ έχουν αφαιρεθεί, ώστε ο παίκτης να βλέπει την κατεύθυνση του αυτοκινήτου. Το παιχνίδι τοποθετείται στο 2000 στην πόλη της Liberty City, ένα χρόνο πριν τα γεγονότα του Grand Theft Auto III. Πρωταγωνιστής είναι ο Mike που δούλευε μαζί με τον φίλο του, Vinnie. Κάποια μέρα, αποφάσισαν να φύγουν από την Liberty City, αναζητώντας αλλού μία καλύτερη τύχη. Και οι δύο δούλευαν σε αρτοπωλείο. Ο Vinnie αποκαλύπτει πως είχε σχέσεις με άτομα του υποκόσμου και ο Mike, παρόλο που εκνευρίζεται, αποφασίζει να τον βοηθήσει. Σε μία αποστολή, όμως, ο Vinnie σκοτώνεται επειδή υπήρχε βόμβα κάτω από το όχημα του. Όταν το μαθαίνει, ο Mike αποφασίζει να πάρει εκδίκηση. Ο Mike αργότερα συνεργάζεται με μεγάλες (σε μέλη) συμμορίες, όπως τους Uptown Yardies, μια Τζαμαϊκανή συμμορία με αρχηγό τον King Courntney, και τους Yakuza, μια συμμορία Ιαπώνων. Στην πορεία, χρειάζεται τη βοήθεια του 8-Ball, ή αλλιώς Μούλαχ (που είναι το πραγματικό του όνομα), αλλά, όπως φαίνεται στην εισαγωγή του παιχνιδιού, συλλαμβάνεται. Παρόλα αυτά, ο Mike καταφέρνει να ολοκληρώσει τις υποχρεώσεις του Vinnie και φεύγει από την πόλη. Οι χαρακτήρες του παιχνιδιού είναι οι Mike, Vinnie, 8-Ball, Jonnie, King Courtney, Cisco, Asuka Kasen, Misty, Federico, Scorelli, Billy, Freddy, Pat, Yuka, Biff Rock, Jonnie και Mary. Το Grand Theft Auto Advance έλαβε μικτές κριτικές. Στο GameRankings έχει μέση βαθμολογία 70% σύμφωνα με 41 κριτικές, ενώ στο Metacritic έχει βαθμολογία 68/100, σύμφωνα με 33 κριτικές.
Γκαράμ μασάλα

Το γκαράμ μασάλα (Χίντι: गरम मसाला, Παντζάμπι: ਗਰਮ ਮਸਾਲਾ, Ούρντου: گرم مصالحہ, Μπενγκάλι: গরম মসলা, Αγγλικά: Garam masala, garam ("καυτερό") and masala (μείγμα μπαχαρικών)), είναι ένας συνδυασμός τριμμένων μπαχαρικών που χρησιμοποιείται συχνά στις κουζίνες της Ινδίας, του Πακιστάν και άλλων χωρών της Νότιας Ασίας. Χρησιμοποιείται μόνο του ή με άλλα αρωματικά. Η λέξη γκαράμ κατά την έννοια της Αγιουρβέντα, υποδηλώνει "θερμαίνοντας το σώμα", καθώς στην ιατρική Αγιουρβέντα, αυτά τα μπαχαρικά πιστεύεται ότι ανυψώνουν τη θερμοκρασία του σώματος.

 Η σύνθεση του γκαράμ μασάλα διαφέρει από τόπο σε τόπο, με πολλές συνταγές σε ολόκληρη την Ινδία ανάλογα με την περιοχή και το προσωπικό γούστο, και καμία δεν είναι αυθεντικότερη των άλλων. Τα συστατικά του μείγματος, φρυγανίζονται και εν συνεχεία αλέθονται μαζί. Μία συνηθισμένη Ινδική συνταγή για γκαράμ μασάλα, περιέχει τα εξής: Σε μερικές συνταγές προστίθενται στο μείγμα και αρωματικά βότανα, ενώ, σε μερικές άλλες συνταγές τα καρυκεύματα, αλέθονται με νερό, ξύδι, γάλα καρύδας ή άλλα υγρά, για να δημιουργηθεί μια αρωματική πάστα. Σε ορισμένες συνταγές, προστίθενται συστατικά συμπεριλαμβάνοντας ξηρούς καρπούς, σκόρδα ή κρεμμύδια. Επίσης, μερικές συνταγές προσθέτουν μικρές ποσότητες αστεροειδή γλυκάνισο, ασαφετίδα (asafoetida), τσίλι, stone flower και cubeb. Τα αρώματα μπορούν να αναμειχθούν προσεκτικά για να επιτευχθεί μια ισορροπημένη δράση ή μπορεί να τονιστεί μόνο ένα άρωμα. Το μασάλα, μπορεί να φρυγανιστεί πριν από τη χρήση, για να απελευθερώσει τις γεύσεις και τα αρώματά του. Η σειρά με την οποία τα μπαχαρικά προστίθενται στα τρόφιμα, σε ορισμένα πιάτα μπορεί να είναι πολύ περίτεχνος. Αυτά περιλαμβάνουν: Rogan josh: Στην περίπτωση αυτής της σπεσιαλιτέ του Κασμίρ, για παράδειγμα, ο κόλιανδρος, η πιπερόριζα και τα τσίλι αλέθονται, το καθένα χωριστά και ένα γκαράμ μασάλα από γαρίφαλα, κάρδαμο, μάραθο, κόκκινες ή μαύρες τσίλι, κύμινο, κιτρινόριζα και μοσχοκάρυδο, προετοιμάζεται ξεχωριστά. Ο μάγειρας δοκιμάζει το πιάτο προσεκτικά, για να καθορίσει την ακριβή στιγμή που θα πρέπει να προστεθεί το επόμενο καρύκευμα. Η σειρά είναι: πρώτα το κόλιανδρο, κατόπιν η αλεσμένη πιπερόριζα, μετά το γκαράμ μασάλα και τέλος τα τσίλι. Murgh kari (κάρυ κοτόπουλου): Σε αυτό το πιάτο κοτόπουλου, η διαδικασία είναι επίσης ακριβής. Πρώτα, το κοτόπουλο τηγανίζεται και απομακρύνεται από το τηγάνι. Προστίθενται σταδιακά κρεμμύδι, σκόρδο και φρέσκια πιπερόριζα και σιγο-μαγειρεύονται για 7–8 λεπτά. Το επόμενο στάδιο είναι όπου προστίθενται κύμινο, κιτρινόριζα, αλεσμένος κόλιανδρος, καγιέν και μαραθόσπορος μαζί με νερό και τηγανίζονται για περίπου 1 λεπτό. Το τρίτο στάδιο, περιλαμβάνει την προσθήκη κονκασέ ντομάτας με φρέσκα φύλλα κόλιαντρου, γιαούρτι και αλάτι. Το κοτόπουλο, επανατοποθετείται στο τηγάνι και προστίθεται και άλλο νερό. Τέλος, πασπαλίζεται στην κορυφή με λίγο γκαράμ μασάλα, κλείνεται η κατσαρόλα και αφήνεται να ψηθεί για άλλα 20 λεπτά, πριν σερβιριστεί. Pulao (Πιλάφι): Στο Πακιστάν, τα γκαράμ μασάλα, είναι ένα σύνηθες προσθετικό σε ποικίλους τύπους αυτού του πιάτου. Συνήθως προστίθεται στο ζεστό λάδι, όπου τα κρεμμύδια έχουν πάρει ένα χρυσαφένιο χρώμα. Παραπομπές σημειώσεων
NGC 1293

Ο NGC 1293 είναι ελλειπτικός γαλαξίας ο οποίος απέχει περίπου 215 εκατομμύρια έτη φωτός και βρίσκεται στον αστερισμό Περσέα. Τον ανακάλυψε ο αστρονόμος Ουίλιαμ Χέρσελ (William Herschel) στις 17 Οκτωβρίου 1786 και ανήκει στο Σμήνος γαλαξιών του Περσέα.

 Δεδομένα για το NGC 1293 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 1293 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 1293 στο Wikimedia Commons
Εθνόσημο της Ακτής Ελεφαντοστού

Το εθνόσημο της Ακτής Ελεφαντοστού υιοθετήθηκε το 1964. Το κύριο σημείο του εμβλήματος είναι το κεφάλι ενός ελέφαντα. Το πρώτο εθνόσημο είχε σημαίες της χώρας και χρησιμοποιήθηκε από το 1960 ως το 1964. Το επόμενο εθνόσημο δεν είχε σημαίες αλλά δύο φοίνικες. To 1997 έγινε η πιο πρόσφατη αλλαγή στα χρώματα και οι φοίνικες παρέμειναν.

 Ο ελέφαντας είναι συμβολικά σπουδαίος για τη χώρα, καθώς είναι το μεγαλύτερο ζώο που μπορεί να βρεθεί και στην Ακτή Ελεφαντοστού, ενώ είναι και πηγή του ελεφαντόδοντου, από το οποίο η χώρα έχει πάρει την ονομασία της. Ο ανατέλλων ήλιος είναι ένα παραδοσιακό σύμβολο μιας νέας αρχής. Κάτω από το κεφάλι του ελέφαντα υπάρχει ένα πανό με το όνομα της χώρας. Το πανό είναι στα ίδια χρώματα με τη σημαία.
Κώστας Σαλής

Ο Κωνσταντίνος Σαλής (Costantino Salis), είναι πολυβραβευμένος Ελληνοϊταλός συγγραφέας και τραγουδοποιός με γενέτειρα την Αθήνα. Είναι επίσης Πρόεδρος του COM.IT.ES. GRECIA ( Επιτροπή Ιταλών Εξωτερικού ). Από νεαρή ηλικία αναχώρησε για την Ιταλία όπου σπούδασε Νομικά στο Πανεπιστήμιο της Νάπολης, Φιλοσοφία στο Πανεπιστήμιο του Σαλέρνο και Θέατρο στην Θεατρική Ακαδημία Δραματικής Τέχνης της Ρώμης. Είναι ο δημιουργός του "Φιλοσοφικού Show" μιας performance με πρόζα, μουσική, χορό και τραγούδι. Εκτός από την Ιταλία έχει παρουσιάσει με ιδιαίτερη επιτυχία και στην Ελλάδα το Φιλοσοφικό Show, σε σημαντικούς χώρους: Μέγαρο Μουσικής Αθηνών, Μουσείο Μπενάκη, Μουσείο Κυκλαδικής Τέχνης, Γαλλικό Ινστιτούτο Αθηνών, Ιταλικό Μορφωτικό Ινστιτούτο Αθηνών, Allou Fan Park, Τεχνόπολις Δήμου Αθηναίων, Δημοτική Πινακοθήκη Πειραιά και σε Πολιτιστικούς Οργανισμούς Δήμων του Νομού Αττικής.

 Για το συγγραφικό του έργο έχει λάβει τιμητική διάκριση από την Ιταλική Βουλή όπου παρουσίασε υπό την αιγίδα της το φιλοσοφικό δοκίμιο "Dritto al cuore della Vita". Η ελληνική έκδοση του βιβλίου κυκλοφορεί στην Ελλάδα με τίτλο "Στην καρδιά της ζωής" από τις εκδόσεις Πύρινος Κόσμος. Το ίδιο βιβλίο είχε την τιμή να παρουσιάσει στο Pallazzo Reale di Napoli (Βασιλικό Ανάκτορο της Νάπολη). Κυκλοφορούν τα βιβλία: Συνέχιζε να Συνεχίζεις - εκδόσεις Πύρινος Κόσμος, Αθήνα 1997 Συνέχιζε να συνεχίζεις... Η συνέχεια - Εκδόσεις Πύρινος Κόσμος, Αθήνα 2001 Στην καρδιά της ζωής - εκδόσεις Πύρινος Κόσμος, Αθήνα 2004 Μια ζωή πριν - εκδόσεις Αλκυών, Αθήνα 2007 Dritto al cuore della vita - Graus Editore, Ιταλία 2009 Διπλές Ζωές - εκδόσεις ΑΛΔΕ, Αθήνα 2014 Doppie Vite - Robin Edizioni, Ιταλία 2014 Ίδρυμα Αγίων - εκδόσεις Όστρια, Αθήνα 2016 Συγγνώμη που αργά σ' αγάπησα - εκδόσεις Αγγελάκη, Αθήνα 2018Στην Ιταλία έχει συνεργαστεί με τους εκδοτικούς οίκους: Graus Edizioni και Robin Edizioni. Την διανομή των βιβλίων του στην Ιταλία έχουν οι πιο σημαντικές εταιρείες διανομής: Messaggerie Libri και Mondadori. Il Tuo Ricordo / Wave Oh' My Wave, δίσκος 45 στροφών - 1977 Ο Έλληνας, δίσκος 45 στροφών - 1983 Είναι μια ιστορία, δίσκος 33 στροφών - 1983 Τι άλλο μπορώ να σου δώσω, δίσκος 33 στροφών - 1985 Doppie vite, ψηφιακό single - 2015 Θα σε προστατέψω / Affection, ψηφιακά singles - 2019 Κάπου δίπλα σου είμαι κι εγώ, ψηφιακό single - 2022 / Costantino Salis & Λάκης Παπαδόπουλος Accanto a te, ψηφιακό single - 2022 / Costantino Salis & Lakis Papadopoulos Η νύχτα δάκρυσε (ένα τραγούδι για τον Μητροπάνο) digital cd single 2022 Τι Πολιτική... Τι Κουλτούρα / single 2023 / by Costantino Salis (music & lyrics)Έχει γράψει επίσης πολλά τραγούδια σαν συνθέτης και στιχουργός. Έχει συνεργαστεί μεταξύ άλλων και με τον διάσημο Ιταλό μαέστρο και συνθέτη, Giacomo Simonelli. Το τραγούδι "Doppie Vite" σε μουσική Giacomo Simonelli και στίχους του Costantino Salis, που ερμήνευσε ο ίδιος έγινε διεθνή επιτυχία και κυκλοφόρησε σε παγκόσμια διανομή. Official page Discogs profile Cdbaby Profile
Ινν (ποταμός)

Ο Ιν ή Ινν (γερμανικά: Inn· ελληνικά: Αίνος· λατινικά: Aenus) είναι ποταμός της Ελβετίας, της Αυστρίας και της Γερμανίας. Είναι δεξιός παραπόταμος του Δούναβη και έχει μήκος 517 χλμ. Η λεκάνη απορροής του ανέρχεται σε 25.700 τετραγωνικά χλμ. Το ψηλότερο σημείο της λεκάνης απορροής του είναι η κορυφή Πιζ Μπερνίνα, σε υψόμετρο 4.049 μέτρων.

 Η πηγή του Ιν βρίσκεται στις Ελβετικές Άλπεις, σε υψόμετρο 2.484 μέτρων, δυτικά του Σανκτ Μορίτς στην περιοχή Ένγκαντιν. Στην αρχή της πορείας του ο Ιν διαρρέει τις μεγάλες λίμνες Σιλς και Σιλφαπλάνα. Ρέει Β-ΒΑ και μπαίνει στην Αυστρία, διαρρέει την πόλη Λάντεκ, έπειτα διασχίζει το Αυστριακό κρατίδιο του Τιρόλο και την πρωτεύουσα του, το Ίνσμπρουκ και διασχίζει τα σύνορα με τη Γερμανία μπαίνοντας στη Βαυαρία κοντά στο Κούφσταϊν. Στη Βαυαρία ο ποταμός ρέει προς τα βόρεια και διασχίζει τις πόλεις Ρόζενχαϊμ, Βάσερμπουργκ και Βαλντκράιμπουργκ. Μετά στρέφεται ανατολικά, διασχίζει τις πόλεις Μύλντορφ και Νοϊέτινγκ και δέχεται τα νερά δύο παραποτάμων του, του Αλτς και του Σάλτσαχ. Στην πόλη Πάσσαου ο Ιν τελικά εκβάλλει στο Δούναβη (όπως και ο ποταμός Ιλτς). Ο Ιν είναι ο μόνος ποταμός που έχει τις πηγές του στην Ελβετία και καταλήγει στη Μαύρη Θάλασσα (μέσω του Δούναβη). Δεξιοί παραπόταμοι: Σπελ Πίτζμπαχ Έτσταλερ Άχε Μέλαχ Σιλ Τσίλλερ Μπρίξενταλερ Άχε Βάισαχε Κάισερμπαχ Σιμς Αλτς Σάλτσαχ Αντίσεν Αριστεροί παραπόταμοι: Σάννα Γκούργκλμπαχ Μπράντενμπεργκερ Άχε Κίφερμπαχ Μάνγκφαλ Άτελ Ίσεν Ροττ
Mrs. Brown's Boys

To Mrs. Brown's Boys είναι μια βρετανο-ιρλανδική κωμική τηλεοπτική σειρά που δημιουργήθηκε από τον Brendan O'Carroll ο οποίος έχει και τον πρωταγωνιστικό ρόλο. Η σειρά επικεντρώνεται σε μια Ιρλανδή ηλικιωμένη χήρα την Agnes Brown (την οποία υποδύεται ο ίδιος ο δημιουργούς Brendan O'Carroll) και τα παιδιά της. Η παραγωγή της σειράς είναι σε συμπαραγωγή του BBC Scotland και του της Ιρλανδικής Ραδιοφωνίας-Τηλεόρασης RTÉ, και μεταδίδεται στον Ηνωμένο Βασίλειο απο τον τηλεοπτικό σταθμό BBC One και στην Ιρλανδία απο τον τηλεοπτικό σταθμό του RTÉ One. Η σειρά έκανε πρεμιέρα 1 Ιανουαρίου 2011 στο RTÉ One και 21 Φεβρουαρίου 2011 στο BBC One.

 Η σειρά διαδραματίζεται στο Δουβλίνο της Ιρλανδίας και επικεντρώνεται στην Agnes Brown, μια χήρα ηλικιωμένη ιδιοκτήτρια πάγκου λαϊκής αγοράς η οποία έχει 6 γιούς και μια κόρη στων οποίων τη ζωή ανακατεύεται συνεχώς. Αν και σχεδόν στα 80 της έχει ακόμη τον πεθερό της τον Harold με τον οποίο είναι σε μόνιμη κόντρα. Η σειρά έχει διασκευαστεί μέχρι στιγμής τρεις φορές. Το 2013 έγινε διασκευή στην Τσέχικη γλώσσα η οποία προβλήθηκε στο TV Nova της Τσεχικής Δημοκρατίας με τίτλο PanMáma και το 2015 διασκευάστηκε στη Γαλλική γλώσσα και προβλήθηκε στο Καναδικό δίκτυο Super Écran με τίτλο Madame Lebrun. Στην Ελλάδα έχει διασκευαστεί απο τον Μάρκο Σεφερλή (ο οποίος πρωταγωνιστεί) με τίτλο Super Mammy και προβλήθηκε στις 3 Απριλίου 2022 στο κανάλι του ΑΝΤ1
Πύρρειος νίκη

Πύρρειος ή Καδμεία νίκη ονομάζεται μεταφορικά το αποτέλεσμα μιας μάχης κατά την οποία ο ήρωας αναδεικνύεται μεν νικητής, όμως έχει υποστεί τόσο βαριές απώλειες, που μελλοντικά θα του είναι δύσκολο ή αδύνατο να συνεχίσει να αγωνίζεται για την επίτευξη των στόχων του.

 Αμφότερες οι εκφράσεις, οι οποίες μάλιστα έχουν καθιερωθεί διεθνώς, προέρχονται από την αρχαία ελληνική γραμματεία: Καδμεία ήταν η νίκη των Θηβαίων (αλλιώς Καδμείων, δηλαδή των απογόνων του Κάδμου) επί των Αργείων που περιγράφεται στο Θηβαϊκό Κύκλο και συνέβη κατά τη μυκηναϊκή εποχή. Σύμφωνα με τον Παυσανία, «όλο το στράτευμα των Αργείων -εκτός του Αδράστου - καταστράφηκε. Όμως κι οι Θηβαίοι δεν απέφυγαν τις μεγάλες απώλειες, γι' αυτό έκτοτε ονομάζουν καδμεία τη νίκη που συνοδεύεται από τον όλεθρο αυτών που επικράτησαν».Πύρρειος ήταν η νίκη του Πύρρου στο Άσκλον (σημερινό Άσκολι Σατριάνο, Φότζια) το 279 π.Χ. επί των Ρωμαίων. Αν και τυπικά ο Μολοσσός βασιλιάς αναδείχθηκε νικητής, έχασε πολλούς άνδρες και τους πιο επίλεκτους αξιωματικούς του - αναγκάστηκε έτσι να μεταβάλει τα αρχικά σχέδιά του, τα οποία προέβλεπαν πορεία προς τη Ρώμη. Ο Πλούταρχος γράφει πως όταν ένας στρατιώτης πλησίασε τον Πύρρο για να τον συγχαρεί, αυτός του απάντησε αυτοσαρκαστικά, «Μια ακόμα νίκη επί των Ρωμαίων και θα χαθούμε εντελώς». Ένα παράδειγμα του όρου αποτελεί η Μάχη της Κρήτης: Στις 20 Μαΐου 1941 χιλιάδες Γερμανοί αλεξιπτωτιστές (Γερμανικά: Fallschirmjäger) επιτέθηκαν στην Κρήτη. Ήταν η έναρξη της Μάχης της Κρήτης, της μεγαλύτερης γερμανικής αερομεταφερόμενης επιχείρησης του Β' Παγκοσμίου Πολέμου. Οι Γερμανοί πίστευαν ότι θα δαπανούσαν μόνο λίγες μέρες για την κατάληψη της νήσου, σκεπτόμενοι ότι για την κατάκτηση της Γαλλίας είχαν χρειαστεί για την κατάληψη του Παρισιού 7 μέρες. Δεν είχαν υπολογίσει την αντίσταση σε μάχη μέχρις εσχάτων των κατοίκων του νησιού από όλες τις ηλικίες, κάτι που τους ανάγκασε να δαπανήσουν 11 μέρες για την κατάληψη του νησιού σε μια πύρρειο νίκη μιας και οι Γερμανικές απώλειες επέδειξαν 6.200 – 22.000 νεκρούς, τραυματίες ή αιχμαλώτους και 370 κατεστραμμένα αεροσκάφη. Μια σχετική έκφραση, που επίσης έχει καθιερωθεί διεθνώς, είναι «ενώ κέρδισε την μάχη, έχασε τον πόλεμο», όταν κάποιος, λόγω κακής στρατηγικής, κερδίζει έναν λιγότερο καθοριστικό στόχο, αλλά τελικώς χάνει τον μεγαλύτερο και πλέον καθοριστικό στόχο. Επίσης, μεγάλη απήχηση διεθνώς έχουν και οι όροι «κούφια νίκη» και «άδεια νίκη», όταν ο νικητής αποκομίζει ελάχιστο ή κανένα κέρδος.
Κατάλογος γλωσσών και διαλέκτων

Αυτός είναι ένας κατάλογος γλωσσών κατά αλφαβητική σειρά στα ελληνικά. Για κατάταξη των γλωσσών με βάση τη γλωσσική οικογένεια που ανήκουν δείτε την Κατηγορία:Γλώσσες. Τα Ελληνικά, τα Ιταλικά, και τα Ισπανικά είναι γλώσσες οι οποίες είναι πολύ κοντά ακουστικά είναι (μελωδικές) και έχουν κάτι κοινό σαν γλώσσες.

 Αγγλική (Γερμανική) Αζερική (Τουρκική) Αλβανική Αμχαρική Αραβική (Σημιτική) Αρβανίτικη Αραμαϊκή Αστουριανή (Ρομανική) Αφρικάανς (Γερμανική) Αρμένικη Αμπχαζική Αϊτινή Κρεολή Βαλλωνική (Ρομανική) Βασκική (απομονωμένη) Βεγγαλική Βιετναμική Βιρμανική Βλάχικη Βολαπιούκ (τεχνητή) Βοσνιακή (Σλαβική) Βουλγαρική (Σλαβική) Γαλικιανή (Ρομανική) Γαλλική (Ρομανική) Γερμανική (Γερμανική) Γεωργιανή (Νοτιοκαυκασιανή) Γροιλανδική Δανική (Γερμανική) Διασλαβική (τεχνητή πανσλαβική γλώσσα) Εβραϊκή (σημιτική) Ελληνική (Μελωδική γλώσσα) Εσπεράντο (τεχνητή, βασισμένη σε ευρωπαϊκές γλώσσες) Εσθονική Ζουλού (Μπαντού) Θιβετιανή Ιαπωνική Ινδονησιακή Ιντερλίνγκουα (τεχνητή, βασισμένη σε ευρωπαϊκές γλώσσες) Ίντο (τεχνητή γλώσσα, τέκνο της Εσπεράντο) Ιρλανδική Ισλανδική (Γερμανική) Ισπανική (Ρομανική) (Μελωδική γλώσσα) Ιταλική (Ρομανική) (Μελωδική γλώσσα) Καζακική Καταλανική (Ρομανική) Κέτσουα Κινεζική Κιργιζική Κλίγκον (τεχνητή γλώσσα) Κορεατική Κουρδική Κροατική Κομοριανή Λαοτινή Λατινική Λετονική Λευκορωσική Λιθουανική Λουξεμβουργιανή (Γερμανική) Μαλαισιακή Μαλτεζική Μανξ Μαορί Μαυροβουνιακή (Σλαβική) Μογλενίτικη Μολδαβική (Λατινική) Μοριορί Μογγολική Μπισλάμα Νορβηγική (Γερμανική) Ναχουάτλ Ναουρού Ντιβέχι Ολλανδική (Γερμανική) Ουαλλική Ουγγρική Ουζμπεκική Ουκρανική (Σλαβική) Ούρντου Παλάου Περσική Πολωνική (Σλαβική) Πομακική Πομερανική (Σλαβική) Ποντιακή (Ελληνική) Πορτογαλική (Ρομανική) Ρομανσική (Ρομανική) Ρουμανική (Λατινική) Ρωσική (Σλαβική) Σανσκριτική Σερβική (Σλαβική) Σερβοκροατική (Σλαβική) Σκωτική Σλαβομακεδονική (Σλαβική) Σλαβονική Παλαιά Εκκλησιαστική (Σλαβική) Σλαβονική Σύγχρονη Εκκλησιαστική (Σλαβική) Σλοβακική (Σλαβική) Σλοβενική (Σλαβική) Σλόβιο (τεχνητή, για επικοινωνία μεταξύ των σλαβοφόνων) Σουαχίλι (Μπαντού) Σουδανική Σουηδική (Γερμανική) Σαμόα Ταϊλανδική Τατζικική Ταμίλ Τουρκική Τουρκμενική Τσεχική (Σλαβική) Τσουάνα (Μπαντού) Τζόνγκα Φεροϊκή Φιλιππινέζικη Φινλανδική Φλαμανδική Φριζική Χαβανέζικη Χίντι Χμερ http://www.linguanet-worldwide.org/
Αγγειόσπερμα

Τα αγγειόσπερμα (λατινικά: Angiospermae) (ετυμολ. αγγείο+σπέρμα) είναι το δεύτερο και μεγαλύτερο υποάθροισμα των σπερματοφύτων. Σε αυτά τα καρπόφυλλα συμφύονται στα χείλη τους και σχηματίζουν ένα κλειστό όργανο (αγγείο), που λέγεται ύπερος. Μετά στο κατώτερο πλατύτερο και κοίλο τμήμα αυτού του οργάνου, την ωοθήκη, σχηματίζονται οι σπερμοβλάστες και μετά την γονιμοποίηση τα σπέρματα (δλδ. οι σπόροι). Από αυτά τα χαρακτηριστικά, αυτό το φυτικό υποάθροισμα πήρε την ονομασία Αγγειόσπερμα. Περιλαμβάνουν το 85% των φυτών που υπάρχουν στον πλανήτη μας. Τα είδη των αγγειόσπερμων κατανέμονται σε 400 περίπου οικογένειες, 226.000 είδη και 2 βασικές ομοταξίες, τα δικοτυλήδονα (dicotyledones) και τα μονοκοτυλήδονα (monocotyledones).

 Τα παλαιότερα απολιθώματα που έχουν βρεθεί τοποθετούνται ανάμεσα στην Ιουρασική και την Κρητιδική περίοδο, δηλαδή 140 με 190εκ. χρόνια πριν. Υπολογίζεται όμως ότι υπήρχαν ήδη πριν από 250εκ. χρόνια. Στο διάστημα αυτό τα γυμνόσπερμα κυριαρχούσαν των αγγειόσπερμων. Στην πορεία όμως και φτάνοντας στα 50 εκατομμύρια χρόνια πριν, τα αγγειόσπερμα άρχισαν να πολλαπλασιάζονται με ταχείς ρυθμούς και ο αριθμός των γυμνόσπερμων να μειώνεται. Έτσι επικράτησαν στο φυτικό βασίλειο. Οι θεωρίες για την καταγωγή τους και την εξάπλωσή τους είναι πολλές. Γεγονός είναι ότι τα αγγειόσπερμα φυτά άλλαξαν την εικόνα του πλανήτη. Η ανάπτυξή τους επέδρασε στην ανάπτυξη των ζώων και ιδιαίτερα των θηλαστικών και των εντόμων. Τα αγγειόσπερμα είναι ανώτερα φυτά καθώς έχουν εμφανείς σπόρους (σπέρματα) και εντυπωσιακά τις περισσότερες φορές άνθη. Βιολογικά χαρακτηρίζονται από τη διπλή γονιμοποίηση καθώς και από τον κλειστό καρπό. Ανάλογα με τον αριθμό των κοτυληδόνων που έχουν οι σπόροι τους χωρίζονται σε μονοκοτυλήδονα και δικοτυλήδονα. Στα αγγειόσπερμα φυτά το λεύκωμα στο εσωτερικό του σπόρου σχηματίζεται κατά τη γονιμοποίηση. Άλλο βασικό χαρακτηριστικό που δεν διακρίνεται με γυμνό μάτι έχει να κάνει με την εσωτερική εξέλιξη του κόκκου της γύρης. Στα αγγειόσπερμα ο κόκκος αυτός υφίσταται μόνο μία διαίρεση και ένα μόνο κύτταρο μετέχει στη γονιμοποίηση. Τα αγγειόσπερμα φυτά χαρακτηρίζονται επίσης από τη μορφή της ρίζας, των φύλλων και του βλαστού αλλά το κύριο χαρακτηριστικό τους είναι τα άνθη. Η διάρκεια ζωής τους κρατάει από λίγες εβδομάδες μέχρι και χιλιετίες. Παρέχουν στον άνθρωπο τροφή, υφαντική ύλη, φάρμακα και καλλωπισμό χώρων. Στο μέγεθος μπορεί να είναι πολύ μικρά ή και τεράστια φυτά. Τα περισσότερα είναι ποώδη αλλά και αρκετά ξυλώδη, όπως δέντρα και θάμνοι. Υπάρχουν οκτώ ομάδες των ζώντων αγγειόσπερμων: Αμπορέλλα (Amborella) — ένα μοναδικό είδος θάμνου της Νέας Καληδονίας Νυμφαιώδη (Nymphaeales) — περίπου 80 είδη Αυστρομπεϊλεϊώδη (Austrobaileyales) — περίπου 100 είδη Χλωρανθώδη (Chloranthales) — αρκετά δωδεκάα είδη αρωματικών φυτών με τα οδοντωτά φύλλα Μαγνολιίδες (Magnoliidae) — περίπου 9,000 είδη Μονοκότυλα (Monocotyledonae)— περίπου 70,000 είδη, Κερατόφυλλον (Ceratophyllum) — περίπου 6 είδη Ευδικότυλα (Eudicotyledonae)— περίπου 175,000 είδη
Νύχτα (δορυφόρος)

Νύχτα (αγγλικά: Nix) ονομάζεται ένας από τους φυσικούς δορυφόρους του πλανήτη νάνου Πλούτωνα. Πήρε το όνομά του από τη Νύχτα, θεά του σκότους και της νύχτας κατά την Ελληνική μυθολογία και του δόθηκε στις 21 Ιουνίου του 2006. Η άλλη του σημερινή ονομασία είναι Πλούτωνας II (Pluto II), δηλαδή ο δεύτερος από τους δορυφόρους του Πλούτωνα που έχει ονομαστεί. Στα αγγλικά γράφεται με i και όχι με y για να αποφεύγεται σύγχυση με τον αστεροειδή 3908 Νυξ.

 Η Νύχτα ανακαλύφθηκε από το διαστημικό τηλεσκόπιο Χαμπλ και την Pluto Companion Search Team, που αποτελείται από τους Χαλ Α. Γουίβερ, Άλαν Στερν, Μαξ Τζ. Μάτσλερ, Άντριου Τζ. Στεφλ, Μαρκ Ου. Μπούι, Ουίλιαμ Τζ. Μέρλιν, Τζων Ρ. Σπένσερ, Έλιοτ Φ. Γιανγκ και Λέσλι Α. Γιανγκ. Οι εικόνες ανακάλυψης ελήφθησαν στις 15 Μαΐου του 2005 και στις 18 Μαΐου του 2005. Η ανακάλυψη ανακοινώθηκε στις 31 Οκτωβρίου 2005, αφού επιβεβαιώθηκε σε εικόνες από το 2002 και του δόθηκε η αρχική προσωρινή ονομασία S/2005 P 2. Νύχτα από την Εξερεύνηση του Ηλιακού Συστήματος της NASA (Αγγλικά) Οι δορυφόροι του Πλούτωνα από τον Σκοτ Σέπαρντ (Αγγλικά)
Τζιανμάρκο Ταμπέρι

Ο Τζιανμάρκο Ταμπέρι (Gianmarco Tamberi, γεννήθηκε 1 Ιουνίου 1992) είναι Ιταλός αθλητής του στίβου, που ειδικεύεται στο άλμα εις ύψος. Είναι χρυσός Ολυμπιονίκης του 2021 στο Τόκιο και πρωταθλητής Ευρώπης το 2016 και 2022.

 Ο Ταμπέρι προπονείται από τον πατέρα του, Μάρκο Ταμπέρι, πρώην αθλητή του άλματος εις ύψος. Κατέκτησε το χρυσό μετάλλιο στο Παγκόσμιο Πρωτάθλημα Κλειστού Στίβου 2016, με άλμα στα 2.36. Το ίδιο μετάλλιο κατέκτησε και στο Ευρωπαϊκό Πρωτάθλημα Στίβου 2016. Δεν συμμετείχε στους Ολυμπιακούς Αγώνες 2016, λόγω σοβαρού τραυματισμού κατά τη διάρκεια του μίτινγκ Herculis στο Μονακό. Κατέκτησε την 4η θέση στο Ευρωπαϊκό Πρωτάθλημα Στίβου 2018, με άλμα στα 2.29. Επανήλθε ξανά στις πρωτιές, με το χρυσό μετάλλιο που κέρδισε στο Ευρωπαϊκό Πρωτάθλημα Κλειστού Στίβου 2019, με άλμα στα 2.32 μέτρα. Ανοιχτός: 2.39 μ. (Μονακό 2016) Κλειστός: 2.38 μ. (Χιουστοπέτσε 2016) Ο Τζιανμάρκο Ταμπέρι στην World Athletics (Αγγλικά) Ολυμπιακό προφίλ Τζιανμάρκο Ταμπέρι στο sports-reference.com
Πρωτάθλημα Ε.Π.Σ. Αθηνών 1957-58

Το πρωτάθλημα ΕΠΣ Αθηνών 1957-58 διεξήχθη σε έξι κατηγορίες. Πρωταθλητής αναδείχθηκε ο Απόλλων Αθηνών που μαζί με τους ΑΕΚ, Παναθηναϊκό και Πανιώνιο εκπροσώπησαν την ΕΠΣΑ στο πανελλήνιο πρωτάθλημα 1957-58.

 Α΄ με οκτώ (8) ομάδες σε όμιλο δύο γύρων (14 αγώνες). Α2 με δεκατέσσερις (14) ομάδες σε όμιλο δύο γύρων (26 αγώνες). Β1 με δεκαέξι (16) ομάδες σε όμιλο δύο γύρων (30 αγώνες). Β2 με είκοσι μία (21) ομάδες σε όμιλο ενός γύρου (20 αγώνες). Γ΄ με 45 ομάδες. Η πρώτη φάση σε τρεις ομίλους των 15 ομάδων και η τελική φάση με έξι (6) ομάδες (3Χ2) Δ΄ με 23 ομάδες. Η πρώτη φάση σε δυο ομίλους 12 και 11 ομάδων και οκτώ (8) στην τελική. Το πρωτάθλημα κατέκτησε για τέταρτη και τελευταία φορά στην ιστορία του ο Απόλλων συγκεντρώνοντας 37 βαθμούς, έπειτα από συναρπαστική μάχη με την ΑΕΚ. Τις επόμενες δύο θέσεις που εξασφάλιζαν την πρόκριση στην τελική φάση του πανελλήνιου πρωταθλήματος εξασφάλισαν σχετικά άνετα ο Παναθηναϊκός και ο Πανιώνιος. Ο Α.Ο. Αιγάλεω έδωσε αγώνα διαβάθμισης με τον πρωταθλητή της Α2, Ατρόμητο Αθηνών. Σύμφωνα με τον κανονισμό πρωταθλήματος, για την συμμετοχή στην Α΄ κατηγορία της επόμενης σεζόν έδωσαν αγώνες διαβάθμισης η τελευταία ομάδα της Α΄ κατηγορίας, δηλαδή ο Α.Ο. Αιγάλεω με την πρωταθλήτρια της Α2΄, Ατρόμητο Αθηνών. Έπειτα από τρεις αγώνες επικράτησε η ομάδα του Αιγάλεω και διατήρησε τη θέση της στην ανώτερη κατηγορία. Τα αποτελέσματα των αγώνων ήταν: 11 Ιουνίου 1958: Γηπ. Ν. Φιλαδέλφειας (10.000 θεατές): Α.Ο. Αιγάλεω - Ατρόμητος Αθηνών: 1-0 (Μαρδίτσης 28΄). 18 Ιουνίου 1958: Γηπ. Ριζούπολης (7.000 θεατές): Ατρόμητος Αθηνών - Α.Ο. Αιγάλεω : 1-0 (Γερολυμάτος 55΄). 25 Ιουνίου 1958: Γηπ. Ν. Φιλαδέλφειας (10.000 θεατές): Α.Ο. Αιγάλεω - Ατρόμητος Αθηνών: 2-0 (Λιβανός 35΄, Ξένος 87΄). Πρωταθλητής: Ατρόμητος Αθηνών. Απέτυχε να ανεβεί στην Α΄ στους αγώνες διαβάθμισης. Διαβάθμιση: Αττικός Κολωνού. Ηττήθηκε και υποβιβάστηκε. Σύμφωνα με τον κανονισμό πρωταθλήματος, για την συμμετοχή στην Α2 κατηγορία της επόμενης σεζόν έδωσαν αγώνες διαβάθμισης η τελευταία ομάδα της Α2 κατηγορίας με την πρωταθλήτρια Β1, δηλαδή ο Αττικός Κολωνού με τον Ποσειδώνα Γλυφάδας, στους οποίους επικράτησε ο Ποσειδών και ανέβηκε κατηγορία. Τα αποτελέσματα ήταν: Ποσειδών Γλυφάδας - Αττικός Κολωνού: 0-0, 5-1. Πρωταθλητής: Ποσειδών Γλυφάδας. Ανέβηκε στην Α2 έπειτα από αγώνα διαβάθμισης. Διαβάθμιση: Βικτώρια Ρουφ. Ηττήθηκε αλλά δεν υποβιβάστηκε λόγω αύξησης των ομάδων σε 18. Άνοδος από Β2: Π.Α.Ο. Σαφράμπολη (έπειτα από αγώνα διαβάθμισης) και Α.Ε. Αγίων Αναργύρων. Σύμφωνα με τον κανονισμό πρωταθλήματος, για την συμμετοχή στην Β1 κατηγορία της επόμενης σεζόν έδωσαν αγώνες διαβάθμισης η τελευταία ομάδα της Β1 με την πρωταθλήτρια Β2, δηλαδή η Βικτώρια Ρουφ με τον Π.Α.Ο. Σαφράμπολη, στους οποίους επικράτησε η ομάδα της Σαφράμπολης και ανέβηκε κατηγορία. Τα αποτελέσματα ήταν: Π.Α.Ο. Σαφράμπολις - Βικτώρια Ρουφ: 3-0, 2-0. Ψηφιακό αρχείο εφ. "Αθλητική Ηχώ". "Αθλητική Ηχώ", φ. 9/6/1958. "Αθλητική Ηχώ", φ. 12/6/1958. "Αθλητική Ηχώ", φ. 19/6/1958. "Αθλητική Ηχώ", φ. 20/6/1958. "Αθλητική Ηχώ", φ. 26/6/1958.
Μαριάμ Μιρζαχανί

Η Μαριάμ Μιρζαχανί (Maryam Mirzakhani, στα περσικά: مریم میرزاخانی‎‎, 3 Μαΐου 1977 - 14 Ιουλίου 2017) ήταν Ιρανή μαθηματικός και Καθηγήτρια Μαθηματικών στο Πανεπιστήμιο Στάνφορντ των ΗΠΑ. Η ερευνητική της δραστηριότητα περιελάμβανε την υπερβολική γεωμετρία και τη συμπλεκτική γεωμετρία. Στις 13 Αυγούστου 2014 η Μιρζαχανί βραβεύθηκε με το Μετάλλιο Φιλντς για το έργο της πάνω στη Γεωμετρία των Επιφανειών Ρήμαν και τα Δυναμικά Συστήματα. Υπήρξε η πρώτη γυναίκα αλλά και το πρώτο πρόσωπο ιρανικής καταγωγής που βραβεύθηκε ποτέ με το Μετάλλιο Φιλντς.

 Η Μαριάμ Μιρζαχανί γεννήθηκε στις 3 Μαΐου 1977 στην Τεχεράνη. Φοίτησε στο λύκειο Φαρζανεγκάν, το οποίο είναι μέλος του Εθνικού Οργανισμού για την Ανάπτυξη των Ιδιαίτερων Ταλέντων. Το 1994 κέρδισε το χρυσό μετάλλιο στην Παγκόσμια Μαθηματική Ολυμπιάδα, η πρώτη Ιρανή μαθήτρια που το κατάφερε. Στην Παγκόσμια Μαθηματική Ολυμπιάδα του 1995, έγινε η πρώτη Ιρανή μαθήτρια που κατέκτησε ένα τέλειο σκορ και κέρδισε δυο χρυσά μετάλλια.Το 1999 έλαβε πτυχίο στα μαθηματικά από το Πανεπιστήμιο Τεχνολογίας του Σαρίφ στην Τεχεράνη (Sharif University of Technology) και συνέχισε τις σπουδές στις ΗΠΑ όπου το 2004 έλαβε το διδακτορικό της από το Πανεπιστήμιο Χάρβαρντ, με επιβλέποντα καθηγητή τον, επίσης βραβευμένο με μετάλλιο Fields, Κέρτις ΜακΜιούλεν (Curtis Tracy McMullen). Το 2004 ήτγαν επίσης ερευνήτρια στο Ινστιτούτο Μαθηματικών Clay (Clay Mathematics Institute) και καθηγήτρια στο Πανεπιστήμιο Πρίνστον. Η Μιρζαχανί διαγνώστηκε με καρκίνο του στήθους το 2013. Μετά από τέσσερα χρόνια αυτός επεκτάθηκε στον μυελό των οστών . Πέθανε στις 14 Ιουλίου 2017. Ήταν παντρεμένη με τον Γιαν Βοντράκ (Jan Vondrák), Τσέχο θεωρητικό της πληροφορικής και συγκριτικό μαθηματικό, αναπληρωτή καθηγητή στο Πανεπιστήμιο του Στάνφορντ, με τον οποίο απέκτησε μια κόρη, την Αναχίτα, το 2011. "A Tenacious Explorer of Abstract Surfaces", by Erica Klarreich, Quanta Magazine (Αγγλικά) "Maryam Mirzakhani, Stanford mathematician and Fields Medal winner, dies", Stanford News(Αγγλικά) Ντοκιμαντέρ σχετικά με την ζωή της(Αγγλικά)
Δόξα Δευτεράς

Το Αθλητικό Πολιτιστικό Σωματείο Δόξα Δευτεράς είναι μια κυπριακή ποδοσφαιρική ομάδα με έδρα τη Δευτερά της επαρχίας Λευκωσίας. Η ομάδα έχει πέντε συμμετοχές στη Δ΄ κατηγορία ποδοσφαίρου της Κύπρου.

 Η Δόξα Δευτεράς ιδρύθηκε το 1968 από την ενοποίηση των σωματείων Εξέληξις Δευτεράς και ΑΟΝ Δευτεράς. Αρχικά συμμετείχε τις διοργανώσεις της Ποδοσφαιρικής Ομοσπονδίας Επαρχίας Λευκωσίας (ΠΟΕΛ). Το 1988 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Η Δόξα συμμετείχε για πέντε συνεχόμενες περιόδους στη Δ΄ κατηγορία. Η καλύτερη θέση που κατέλαβε η ομάδα ήταν η δεύτερη θέση του ομίλου της την περίοδο 1989-90. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η Δόξα τερμάτισε στην πέμπτη θέση του ομίλου του και υποβιβάστηκε στα αγροτικά (τοπικά) πρωταθλήματα. Συνεχίζει στις διοργανώσεις της ΠΟΕΛ. 1Η Δ΄ κατηγορία ήταν χωρισμένη σε τέσσερις ομίλους. Η Δόξα συμμετείχε στον Α΄ όμιλο.2Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λευκωσίας-Κερύνειας.3Η Δ΄ κατηγορία ήταν χωρισμένη σε τρεις ομίλους. Η Δόξα συμμετείχε στον όμιλο Λεμεσού-Πάφου. Πρωτάθλημα ΠΟΕΛ Πρωταθλήτρια (1): 1987 Κύπελλο ΠΟΕΛ Κυπελλούχος (1): 1987 Πρωτάθλημα Β΄ Κατηγορίας ΠΟΕΛ Πρωταθλήτρια (2): 1995, 2013 Ποδόσφαιρο στην Κύπρο
Φωτειακός Φρενάρου

Ο Φωτειακός Φρενάρους ήταν κυπριακή ποδοσφαιρική ομάδα από το χωριό Φρέναρος της επαρχίας Αμμοχώστου. Η ομάδα είχε συμμετοχές στην Γ΄ κατηγορία και στην Δ΄ κατηγορία της Κύπρου.

 Ο Φωτειακός ιδρύθηκε το 1942 με το όνομα Αναγνωστήριο Ελλάς. Το 1944 μετονομάστηκε σε Π.Ε.Κ. Φρενάρου και το 1948 σε Θ.Ο.Ι (Θρησκευτικό ορθόδοξο Ίδρυμα) – Π.Ε.Κ. Φρενάρου. Το 1958 μετονομάστηκε σε Φωτειακό σε ένδειξη τιμής προς τον ήρωα της κοινότητας Φώτη Πίττα, ο οποίος έδωσε την ζωή του στην μάχη του Αχυρώνα κατά την διάρκεια του απελευθερωτικού αγώνα 1955-59. Η ομάδα είχε χρώματα το μπλε και το άσπρο. Η ομάδα αρχικά αγωνίστηκε στις διοργανώσεις της Ομοσπονδίας Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ).Tο 1987 εντάχθηκε στην Δ΄ Κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Συμμετείχε για 6 συνεχόμενες περιόδους στη Δ΄ κατηγορία. Την περίοδο 1992-93 αναδείχθηκε πρωταθλητής στον όμιλο του και προβιβάστηκε στη Γ΄ κατηγορία. Συμμετείχε για τρεις περιόδους στη Γ΄ κατηγορία. Υποβιβάστηκε την περίοδο 1995-96. Τις επόμενες δύο περιόδους συμμετείχε στη Δ΄ κατηγορία για να υποβιβαστεί την περίοδο 1997-98 στα αγροτικά (τοπικά) πρωταθλήματα.Το 2000 το ποδοσφαιρικό τμήμα του σωματείου ενοποιήθηκε με το ποδοσφαιρικό τμήμα της Ολυμπιάς Φρενάρου δημιουργώντας την ομάδα Φρέναρος FC 2000. Σήμερα ο Φωτειακός εξακολουθεί να υφίσταται ως πολιστικός σύλλογος. 1Η Δ΄ κατηγορία ήταν χωρισμένη σε τρεις ομίλους. Ο Φωτειακός συμμετείχε στον όμιλο Λάρνακας-Αμμοχώστου.2Η Δ΄ κατηγορία ήταν χωρισμένη σε τέσσερις ομίλους. Ο Φωτειακός συμμετείχε στον Β΄ όμιλο. Πρωταθλήματα Δ΄ κατηγορίας:Πρωταθλητής (1): 1993-94 (Όμιλος Λάρνακας/Αμμοχώστου)Πρωτάθλημα πρωταθλητριών ΣΤΟΚ Πρωταθλητής (2): 1986, 1987 «Ιστορική Αναδρομή Φωτειακού». www.phrenaros.org.cy. Αρχειοθετήθηκε από το πρωτότυπο στις 2 Μαΐου 2016. Ανακτήθηκε στις 2 Μαΐου 2016. Ποδόσφαιρο στην Κύπρο
Αδελφή Αγγελική

Η Αδελφή Αγγελική (ιταλικά: Suor Angelica‎) είναι μια μονόπρακτη όπερα του Τζάκομο Πουτσίνι σε πρωτότυπο ιταλικό λιμπρέτο του Τζοβακκίνο Φορτσάνο. Είναι η δεύτερη εκ των τριών οπερατικών έργων που απαρτίζουν το Τρίπτυχο του Πουτσίνι. Έκανε την παγκόσμια πρεμιέρα του στις 14 Δεκεμβρίου 1918, στη Μητροπολιτική Όπερα.

 Το έργο εκκινεί με μια σειρά από σκηνές της ζωής σε ένα γυναικείο μοναστήρι. Μεταξύ των μοναχών βρίσκεται και η φλωρεντινή αδελφή Αγγελική, που εξαναγκάστηκε να γίνει μοναχή από την οικογένειά της εξαιτίας μιας ανεπιθύμητης εγκυμοσύνης που είχε ως νέα. Επτά χρόνια μετά την ένταξή της στο μοναστήρι, η Αγγελική δέχεται επίσκεψη από την πριγκίπισσα θεία της, που της ανακοινώνει ότι η μόνη της επιλογή είναι να αφοσιωθεί διά βίου στη μοναστική ζωή, καθώς το παιδί που είχε γεννήσει είχε πεθάνει δύο έτη νωρίτερα. Συντετριμμένη, η Αδελφή Αγγελική υποπέφτει στο αμάρτημα της αυτοχειρίας πίνοντας δηλητήριο. Αμέσως μετά, μετανοεί και αιτείται τη βοήθεια της Παναγίας ώστε να μην πεθάνει ως αμαρτωλή. Η όπερα λήγει με τη θαυμαστή παρέμβαση της Παναγίας που σμίγει την Αγγελική με το αποθανόν τέκνο της. Holden, Amanda (επιμ.), The New Penguin Opera Guide (στα αγγλικά), Νέα Υόρκη: Penguin Putnam, 2001 (ISBN 0-14-029312-4) Warrack, John and West, Ewan, The Oxford Dictionary of Opera (στα αγγλικά) Νέα Υόρκη: Oxford University Press: 1992 (ISBN 0-19-869164-5) Παρτιτούρες της όπερας στην International Music Score Library Project Λιμπρέτο της όπερας
Πολωνική Ομοσπονδία Ποδοσφαίρου

Η Πολωνική Ομοσπονδία Ποδοσφαίρου (πολωνικά: Polski Związek Piłki Nożnej, PZPN) είναι το όργανο διοίκησης του ποδοσφαίρου στην Πολωνία. Εδρεύει στη Βαρσοβία και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Πολωνίας.

 Η πλήρως ανεξάρτητη ομοσπονδία ιδρύθηκε τον Απρίλιο του 1919 απορροφώντας την αυτόνομη Πολωνική Ποδοσφαιρική Ένωση (PFU), η οποία αποτελούσε τμήμα της διαμελισμένης Αυστριακής Ποδοσφαιρικής Ένωσης. Η PFU ιδρύθηκε στις 25 Ιουνίου του 1911 στο Λβοβ. Μεταξύ 1911 και 1919 η εθνική ομάδα της Πολωνίας έπαιξε τρία παιχνίδια στο γήπεδο Κζάρνι. Η ομάδα αυτή αποτελούνταν κυρίως από παίκτες από την πόλη του Λβοβ. Το λογότυπο της Πολωνικής Ομοσπονδίας Ποδοσφαίρου έχει εξελιχθεί με το πέρασμα του χρόνου. (Πολωνικά) Επίσημος ιστότοπος Η Πολωνία Αρχειοθετήθηκε 2012-11-05 στο Wayback Machine. στον ιστότοπο της FIFA Η Πολωνία στον ιστότοπο της UEFA
Αθλητικό Μέγαρο Τιφλίδας

Το Αθλητικό Μέγαρο Τιφλίδας (γεωργιανά: თბილისის სპორტის სასახლე) είναι κλειστή αρένα πολλαπλών χρήσεων, η οποία βρίσκεται στην Τιφλίδα της Γεωργίας. Η αρένα φιλοξενεί συνήθως αγώνες καλαθοσφαίρισης, χειροσφαίρισης, τζούντο, αντισφαίρισης, πυγμαχία και άλλους αγώνες και διοργανώσεις με μεγάλη προσέλευση.

 Χτισμένη το 1961, η αρένα χρησιμοποιήθηκε κυρίως για τους αγώνες καλαθοσφαίρισης της τοπικής Ντιναμό Τιφλίδας και εξακολουθεί να είναι η μεγαλύτερη αρένα σχεδιασμένη για καλαθοσφαίρισης σε όλες τις πρώην διάδοχες χώρες της ΕΣΣΔ. Η αρένα ανακαινίστηκε το 2007 και άνοιξε ξανά στις 22 Αυγούστου 2007, με δικαιώματα διαχείρισης που δόθηκαν στην Logic Group Ltd με συμβόλαιο 30 ετών.Αυτή ήταν η πρώτη φάση ανακαίνισης και ανακατασκευής, με τη δεύτερη φάση να περιλαμβάνει την αλλαγή της οροφής του κτιρίου και την εγκατάσταση νέων ατομικών καθισμάτων. Το συνολικό κόστος της ανακαίνισης υπολογίστηκε σε 5 εκατομμύρια δολάρια ΗΠΑ. Το Αθλητικό Μέγαρο Τιφλίδας είναι ένα από τα μεγαλύτερα γήπεδα για συναυλίες στη Γεωργία. Πολλές διεθνείς και εθνικές εκδηλώσεις έχουν πραγματοποιηθεί εδώ. Ίαν Γκίλαν (1990, εξαντλήθηκαν 5 συναυλίες στη σειρά) Άλλα Πουγκατσιόβα Λέλα Τσούρτσουμια - Η Λέλα είναι Γεωργιανή ποπ τραγουδίστρια, η οποία κατείχε το ρεκόρ προσέλευσης στο Αθλητικό Μέγαρο Τιφλίδας. Αν και η αρένα φιλοξενεί περίπου 11.000 άτομα, για 1 συναυλία της Λέλα Τσούρτσουμια εξαντλήθηκαν 18.000 εισιτήρια, στις 22 Μαΐου 2002. (περίπου 25.000 άτομα περίμεναν τα εισιτήρια)Ο χώρος θα φιλοξενούσε τον Παιδικό Διαγωνισμός Τραγουδιού Eurovision 2017 στις 26 Νοεμβρίου 2017. Ωστόσο, αργότερα επιλέχθηκε για τη φιλοξενία το Ολυμπιακό Μέγαρο Τιφλίδας χωρητικότητας 4.000 ατόμων, το οποίο θεωρήθηκε καταλληλότερο για τη φιλοξενία του διαγωνισμού. Επίσημος ιστότοπος
Κυπριακές βουλευτικές εκλογές 1981

Οι βουλευτικές εκλογές του 1981 ήταν οι τέταρτες βουλευτικές εκλογές στην Κύπρο. Διεξήχθησαν στις 24 Μαΐου 1981 για την εκλογή των 35 εκ των 50 μελών της Βουλής των Αντιπροσώπων για την Δ΄ Κοινοβουλευτική Περίοδο.

 Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές. Οι 50 έδρες της Βουλής των Αντιπροσώπων εκλέγονταν από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 50 θέσεις, οι 35 εκλέγονταν από τους Ελληνοκύπριους και οι 15 από τους Τουρκοκύπριους. Ωστόσο, λόγω της διχοτόμησης του νησιού μετά την τουρκική εισβολή του 1974, οι 15 τουρκοκυπριακές έδρες παρέμειναν κενές και η Βουλή των Αντιπροσώπων είχε εκ των πραγμάτων 35 έδρες.Οι εκλογές διεξήχθησαν με το σύστημα της ενισχυμένης αναλογικής. Για πρώτη φορά ίσχυσε η υποχρεωτική ψηφοφορία. Οι Βουλευτικές Εκλογές διενεργήθηκαν και ρυθμίστηκαν με βάση τις διατάξεις των περί Εκλογής Μελών της Βουλής των Αντιπροσώπων Νόμων του 1979 του Συντάγματος της Κυπριακής Δημοκρατίας.Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 35 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας. Οι εκλογικές περιφέρειες ήταν: Εκλογική Περιφέρεια Λευκωσίας (12 έδρες) Εκλογική Περιφέρεια Λεμεσού (7 έδρες) Εκλογική Περιφέρεια Αμμοχώστου (7 έδρες) Εκλογική Περιφέρεια Πάφου (4 έδρες) Εκλογική Περιφέρεια Λάρνακας (3 έδρες) Εκλογική Περιφέρεια Κερύνειας (2 έδρες) Στις εκλογές συμμετείχαν 7 κόμματα και 6 ανεξάρτητοι υποψήφιοι. Μετά τον θάνατο του βουλευτή Αμμοχώστου του ΔΗΣΥ Κώστα Χατζηκακού διεξήχθη αναπληρωματική εκλογή στις 22 Αυγούστου 1982. Τέθηκαν 3 υποψηφιότητες, μία από τον ΔΗΣΥ, μία από το ΔΗΚΟ με την υποστήριξη και του ΑΚΕΛ και μία από την ΕΔΕΚ. Νικητής αναδείχθηκε ο υποψήφιος του ΔΗΚΟ. Δ΄ Κοινοβουλευτική Περίοδος (Κύπρος) (με κατάλογο των εκλεγμένων βουλευτών) «Εκλογές 24ης Μαΐου 1981». www.parliament.cy. Αρχειοθετήθηκε από το πρωτότυπο στις 21 Απριλίου 2020. Ανακτήθηκε στις 21 Απριλίου 2020. «Νόμος ρυθμιζών τα της εκλογής μελών της Βουλής των Αντιπροσώπων» (PDF). Αρχειοθετήθηκε (PDF) από το πρωτότυπο στις 23 Ιανουαρίου 2014. Ανακτήθηκε στις 18 Απριλίου 2020.
Μανθανάρες

Ο Μανθανάρες (ισπανικά: Río Manzanares) είναι ο ποταμός που διασχίζει τη Μαδρίτη. Κατά την πολιορκία της Μαδρίτης, στον ισπανικό εμφύλιο πόλεμο, αποτέλεσε σημαντική γραμμή άμυνας των Δημοκρατικών Δυνάμεων. Οχυρά καταφύγια από εκείνη την χρονική περίοδο διασώζονται κοντά στο χωριό Perales del Río.

 Ο ποταμός Μανθανάρες έχει μήκος 83 χιλ. Οι πηγές του βρίσκονται δίπλα στο ορεινό πέρασμα της Navacerrada, στην οροσειρά Γκουανταρράμα (Guadarrama). Κυλά νοτιοανατολικά και αφού διασχίσει τη μεσαιωνική πόλη Μανθανάρες ελ Ρεάλ (Manzanares el Real) φτάνει στη Μαδρίτη. Κατά τη διάρκεια της πορείας του μέσα στην ισπανική πρωτεύουσα περνά δίπλα από το γήπεδο Βιθέντε Καλδερόν. Λίγο πιο νότια της Μαδρίτης γυρίζει ανατολικά και περνάει από το χωριό Perales del Río και στη συνέχεια χύνεται στον ποταμό Χαράμα (Jarama), που είναι παραπόταμος του Τάγου. Η λεκάνη απορροής του άνω τμήματος του ποταμού Μανθανάρες αποτελεί το Parque Regional de la Cuenca Alta del Manzanares και έχει αναγνωριστεί ως biosphere reserve από την ΟΥΝΕΣΚΟ. Κοντά στην πόλη Manzanares el Real υπάρχει το φράγμα Σαντιλλάνα (Santillana), που αποτελεί μια από τους σημαντικότερες πηγές ύδρευσης της Μαδρίτης. Πολυμέσα σχετικά με το θέμα Manzanares River στο Wikimedia Commons
Μακράσυκα

Η Μακράσυκα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Makrasyka». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
BMW F30

Η BMW Σειρά 3 F30 / F31 / F34 / F35 ήταν ένα μεσαίο αυτοκίνητο της κατηγορίας D, που κατασκευάστηκε από τη γερμανική αυτοκινητοβιομηχανία BMW, από τις 28 Οκτωβρίου 2011 έως τον Ιούνιο του 2019, όταν και έληξε η παραγωγή της έκδοσης station wagon. Ήταν η έκτη γενιά της επιτυχημένης Σειράς 3 και παρουσιάστηκε επίσημα στις 14 Οκτωβρίου 2011 στο Μόναχο της Γερμανίας, ως η διάδοχος της BMW E90, ενώ κυκλοφόρησε στην αγορά στις 11 Φεβρουαρίου 2012. Αντικαταστάθηκε από τη BMW G20, που μπήκε στη μαζική παραγωγή τον Μάρτιο του 2019.

 Για δεύτερη φορά στην ιστορία της Σειράς 3, μετά την προκάτοχο BMW Σειρά 3 E90, χρησιμοποιήθηκαν ξεχωριστοί κωδικοί για την κάθε εκδοχή αμαξώματος, με τις εξής ονομασίες BMW F30 - το 4-πορτο sedan. Η στάνταρ εκδοχή σεντάν, που ήταν και η δημοφιλέστερη. BMW F31 - το 5-πορτο station wagon. Διατέθηκε ως Touring ή Sports Wagon, αναλόγως με την αγορά. BMW F34 - το 5-πορτο fastback. Διατέθηκε ως Σειρά 3 Gran Turismo και είχε προφίλ και αισθητική ανάλογη με τη Σειρά 5 Gran Turismo. BMW F35 - το 4-πορτο sedan με μακρύτερο κατά 11,0 εκατοστά μεταξόνιο. Διατέθηκε αποκλειστικά στην Κίνα, λόγω της μεγάλης απήχησης που έχουν τέτοιες εκδοχές στη χώρα αυτή. BMW F80 - η κορυφαία έκδοση M3.Επίσης, στην F30 για πρώτη φορά στην ιστορία της Σειράς 3 δεν διατέθηκαν εκδόσεις κουπέ και καμπριολέ, οι οποίες αντικαταστάθηκαν από τη BMW Σειρά 4 F32, που μπήκε στην παραγωγή τον Ιούλιο του 2013. Γενικότερα, σε όλες τις εκδοχές της, η F30 είχε λάβει αύξηση όλων των εξωτερικών της διαστάσεων ως προς τον προκάτοχό της. Ειδικότερα μάλιστα η 4-πορτη εκδοχή σεντάν είχε βελτιωθεί εμφανώς και στους εσωτερικούς χώρους για τους πίσω επιβάτες, τόσο στον χώρο για τα πόδια, όσο και στον χώρο για τα κεφάλια και τους ώμους.Σε κάποιες χώρες, η F30 διατέθηκε σε 3 διαφορετικά επίπεδα εξοπλισμού και αισθητικής, την Modern Line (Σύγχρονη Γραμμή), την Sport Line (Σπορ Γραμμή) και την Luxury Line (Πολυτελής Γραμμή). Μηχανικά, η F30 ήταν η πρώτη στην ιστορία Σειρά 3 που έφερε turbo σε ολόκληρη την παλέτα των κινητήρων της, καθώς και η πρώτη Σειρά 3 που καθιέρωσε ηλεκτρική υποβοήθηση στο τιμόνι, αντικαθιστώντας την υδραυλική υποβοήθηση των προκατόχων της. Επίσης, κατά την ελαφρά ανανέωση που δέχτηκε το 2015, έγινε η πρώτη στην ιστορία Σειρά 3 που εισήγαγε και 3-κύλινδρο κινητήρα, ο οποίος συγκεκριμένα ήταν ένας βενζίνης 1.5 λίτρων. Τον Ιανουάριο του 2016, εισήγαγε και μια plug-in υβριδική έκδοση, την BMW 330e. Η επίσημη ιστοσελίδα της BMW Hellas Η επίσημη διεθνής ιστοσελίδα